Miss Universe

Miss Universe er en årlig international skønhedskonkurrence, der arrangeres af Miss Universe Organization. Miss Universe er sammen med Miss World, Miss International, Miss Supranational og Miss Grand International en af "De Grand Slam" skønhedskonkurrencer i verden. Konkurrencen blev grundlagt i 1952 af det californske tøjmærke Pacific Mills. Arrangementet blev overtaget af Kayser-Roth og senere af Gulf+Western Industries, før det blev overtaget af Donald Trump i 1996. Showet sendes i USA på tv-netværket NBC og samtidig på det spansksprogede Telemundo og sendes som webcast på Xbox Live.

Efter Donald Trump overtog selskabet bag arrangementet skiftede arrangøren i 1998 navn fra Miss Universe, Inc. til Miss Universe Organization og hovedkvarteret flyttede fra Los Angeles i Californien til New York City. Trump skiftede ud i medarbejderen i organisationen og skiftede tillige logo for konkurrencen. Det nye logo "kvinden med stjernerne" repræsenterer kvinders skønhed og ansvarsbevidsthed over hele Universet. 

I 2015 solgte Donald Trump konkurrencen til WME/IMG, og konkurrencen er fra 2015 blevet transmitteret af FOX.

Den nuværende indehaver af titlen Miss Universe er Iris Mittenaere fra Frankrig, der den 30. januar  2017 vandt Miss World 2016 konkurrencen i Pasay City i Filippinerne. 
 
Danske deltagere udvælges fra 2015 af ADV Production, som ejes af Anders de Voss, der har de danske rettigheder til Miss Universe.

Historie 
Titlen "Miss Universe" blev første gang brugt ved skønhedskonkurrencen International Pageant of Pulchritude, der blev afviklet i 1926. International Pageant of Pulchritude blev afviklet frem til 1936, hvor 30'ernes Depression bragte konkurrencen til ophør. Den oprindelige International Pageant har ikke forbindelse til den nuværende skønhedskonkurrence.

Den nuværende Miss Universe konkurrence blev grundlagt, da Yolande Betbeze, der i 1951 havde vundet skønhedskonkurrencen Miss America, nægtede at posere i badedragt for konkurrencens hovedsponsor Catalina Swimwear. Mærkets indehaver Pacific Mills trak sig herefter ud af Miss America og stiftede i stedet skønhedskonkurrencerne Miss USA and Miss Universe. Den første Miss Universe konkurrence, Miss Universe 1952, blev afholdt i Long Beach, Californien i 1952. Den første konkurrence blev vundet af Armi Kuusela fra Finland, der dog opgav sin titel, uofficielt for at blive gift kort inden året var omme. Frem til 1958 var titlen som Miss Universe gældende for året efter konkurrencen, så frk. Kuuselas titel var gældende som Miss Universe 1953.

Skønhedskonkurrencen blev sendt i tv første gang i 1955. Tv-netværket CBS begyndte at transmittere skønhedskonkurrencerne Miss USA og Miss Universe fra 1960 og hver for sig fra 1965. NBC overtog i 2003 tv-rettighederne, men trak sig i 2015 efter Donald Trump kom med kritiske udtalelser i forbindelse med sit præsidentkandidatur. FOX overtog i efteråret 2015 rettighederne til live transmissionen, der i 2015 blev afholdt på Planet Hollywood, Las Vegas, den 20. december.,

Vindere 
Amerikanske kvinder har vundet titlen 8 gange, hvilket gør USA til den mest vindende nation. I Norden var Finland de første til at vinde i 1952 (året konkurrencen startede), med Armi Kuusela. Finland vandt igen i 1975 med Anne Marie Pohtamo. Sverige er det land i Norden, som har vundet flest gange. Hele tre gange har Sverige vundet konkurrence. Første gang i 1955 med Hillevi Rombin, igen i 1966 med Magareta Arvidsson og senest i 1984 med Yvone Ryding. Norge var det sidste Nordiske land til at vinde i 1990 med Mona Grudt. 

Ingen danske kvinder har vundet titlen. Bedste danske resultat blev opnået ved Miss Universe 1963, hvor Aino Korva opnåede en andenplads.

Vindere fordelt efter lande 

Source:

Galleri med billeder af vindere

Rekorder

Alder 
 Ældste vinder var amerikaneren Brook Lee, der i 1997 blev kronet som Miss Universe i en alder af 26 år og 126 dage. 
 Yngste vinder var finnen Armi Kuusela, der blev den første og fortsat yngste vinder, da hun den 28. juni 1952 blev kronet som Miss universe i en alder af 17 år og 303 dage.

Højde 
 Amelia Vega (2003) fra den Dominikanske republik er med 185,5 den højeste vinder af konkurrencen. 
 To vindere (colombianske Luz Marina Zuluaga (1958) og thailandske Apasra Hongsakula (1965) var 162,5 cm , hvilket er det laveste vinder.

Noter

Eksterne links 

 Officielt website
 Officielt dansk website 

Skønhedskonkurrencer
Etableret i 1952